wickkiey/tamil-wikipedia-chunked huggingface dataset:
# கோபுரம்

## இந்திய கோபுரங்கள்

### தமிழ்நாட்டுக் செஞ்சிக் கோட்டை கோபுரம்

செஞ்சிக் கோட்டை (Gingee Fort, Senji Fort) தமிழ்நாடுட்டில் உள்ள விழுப்புரம் மாவட்டத்தில் செஞ்சி என்றழைக்கப்படும் ஊரில் உள்ளது, மாநிலத் தலைநகரமான சென்னையில் இருந்து 160 கி.மீ. (100 மைல்கள்) தொலைவில் அமைந்துள்ளது. இயற்கையோடு ஒன்றிய மூன்று பெரிய மலைகள், இரண்டு சிறிய குன்றுகள் 12 கி.மீ., நீளமுள்ள மதில் சுவர்களால் இணைந்தது முக்கோண வடிவமாக செஞ்சிக் கோட்டை அமைந்துள்ளது.  
செஞ்சிக் கோட்டை மூன்று குன்றுகளையும் அவற்றை இணைக்கும் சுவர்களையும் உள்ளடக்கியது. இவற்றுள் 7 சதுர கிலோமீட்டர் பரப்பளவு உள்ளடங்கியுள்ளது. 240 மீட்டர் (800 அடி) உயரத்தில் அமைக்கப்பட்டிருந்த இக் கோட்டை 24 மீட்டர் (80 அடி) அகலமுள்ள அகழியினால் காப்புச் செய்யப்பட்டிருந்தது. இது எட்டு மாடிகளைக் கொண்ட கல்யாண மஹால், தானியக் களஞ்சியம், சிறைச் சாலை, படையினர் பயிற்சிக்கூடம், செஞ்சியம்மன் கோயில் என்பவற்றைக் கொண்டுள்ளது. இந்த அரணுக்குள் ஆனைக்குளம் எனப்படும் புனிதக் குளம் ஒன்றும் உள்ளது.  
கல்யாண மண்டபத்தில் உள்ள 8 அடுக்குகளைக் கொண்ட கோபுரம் உலகப் புகழ் பெற்றதாகும்.
# கோபுரம்

## உலகப் புகழ்பெற்ற கோபுரங்கள்

### பாரிஸ் ஈபெல் கோபுரம்

ஈபெல் கோபுரம் பிரான்ஸ் நாட்டின் தலைநகரமான பாரிஸில் உள்ளது. இந்தக் கோபுரம் பாரிஸின் ஒரு அடையாளமாக திகழ்கிறது. மேலும் இதன் பொறியியல் வடிவமைப்புக்கு புகழ் பெற்றது. முற்றிலும் இரும்பு எஃகு கொண்டு உருவாக்கப்பட்டுள்ளது. இந்தக் கோபுரத்தின் பெயர் இதை வடிவமைத்த பொறியாளர் அலெக்சாந்தர் கஸ்டவ் ஈபல் பெயரால் அழைக்கப்படுகிறது.  
இக் கோபுரம், அதன் உச்சியிலுள்ள, 20மீட்டர் உயரமுள்ள, தொலைக்காட்சி அண்டெனாவைச் சேர்க்காது, 300 மீட்டர்கள் (986 அடிகள்) உயரமானதும், 10,000 தொன்களிலும் (2 கோடியே 10 இலட்சம் இறாத்தல்) கூடிய நிறையை உடையதுமாகும். இது கட்டிமுடிக்கப்பட்ட காலத்தில், இதுவே உலகின் அதிக உயரமான அமைப்பாக இருந்தது. இதன் பராமரிப்புக்காக, ஏழு ஆண்டுகளுக்கு ஒரு முறை 50 தொன்கள் கடும் மண்ணிறப் பூச்சு மை பயன்படுத்தப்படுகிறது. வெப்பநிலைமாறும் போது, உருக்கு சுருங்கி விரிவதன் காரணமாக, ஈபெல் கோபுரத்தின் உயரத்தில் பல சதம மீட்டர்கள் வேறுபாடு ஏற்படுகின்றது.
# கோபுரம்

## பொதுவான பயன்கள்

- பண்டைய காலங்களில் தொலைவில் உள்ள எதிரிகளின் நடமாட்டத்தை கண்காணிப்பதற்காகக் கோபுரம் பயன்பட்டது.
- இறை வழிபாட்டிற்கு மக்களை அழைப்பதற்காகப் பயன்பட்டது.
- வெற்றியின் அடையாளமாக அதாவது வெற்றிச் சின்னமாகப் பயன்பட்டது.
- நவீனக் காலத்தில் தொலைதொடர்புக் கருவியாகப் பயன்படுகிறது.
- ஒரு சில குறிப்பிட்ட பயன்பாட்டிற்காகத் தனித்துவமிக்க கோபுரங்கள் பின்வருமாறு உள்ளது.
- *தண்ணீர்த் தொட்டிக் கோபுரங்கள்* - இவை பெயருக்குத் தகுந்தாற் போல் தண்ணிரை மக்களின் பயன்பாட்டிற்காக ஒரு உயரிய கோபுரத் தொட்டியில் சேமித்து வைக்கப்படும் நீரை பூவி ஈர்ப்பு விசையின் மூலம் மக்களின் வீடுகளுக்கு எடுத்துச் செல்லப் பயன்படுகிறது.
- *மணிக்கூண்டு கோபுரங்கள்* - இது ஒரு பொது இடத்தில் மக்களின் பயன்பாட்டிற்காக ஒரு உயரிய கோபுரத்தின் உச்சியில் கடிகாரம் வைக்கப்பட்டிருக்கும்.
- *கலங்கரை விளக்கம் (கோபுரம்)* - கடற்கரையின் அருகில் கப்பல் போக்குவரத்திற்காக மாலுமிகளின் வசதிக்காக ஒரு பெரிய சுழலும் ஒளி விளக்கு இதன் கோபுரத்தின் உச்சியில் பொருத்தப்பட்டிருக்கும்.
# தனிமனித வாழ்வு

**தனிமனித வாழ்வு** என்பது ஒருவரின் அன்றாட வாழ்வியலைக் குறிக்கிறது. தனிமனிதனை அடிப்படையாக கொண்டு வாழ்வியலை அலசுகிறது. தனிமனித அடையாளம், நோக்கம், திறன்கள், குறைகள், வாழ்முறைகள் போன்றவை தனிமனித வாழ்வோடு தொடர்புடையவை.  
மேற்குநாடுகளின் தனிமனிதனே ஒருசமூகத்தின் அடிப்படை அலகு. தனிமனித சுதந்திரம் வெகுவாக மதிக்கப்படுகிறது.
# தனிமனித வாழ்வு

## தனிமனித அக்கறைகள்

- உடல்நலம், உளநலம், தன்னுடல் தூய்மை
- வேலை, பொருளாதாரம் - Personal finance
- உறவுகள்: குடும்பம், நட்பு, சமூகம்  
- இன்பம்
- அறிவு, கல்வி
- திறன்கள் - capacity
- வாழ்தரம், வாழ்முறை - living standad
- சூழல்: வீடு, நாடு, இயற்கை
- சாதனைகள் - achivement
- செல்வாக்கு - influence
# தி. கா. இராமாநுசக்கவிராயர்

**தி. கா. இராமாநுசக்கவிராயர்** திருநெல்வேலியைச் சேர்ந்தவர். வினோபா பாவின் "பூமிதான இயக்கத்திற்கு" அன்றைய ஒன்றுபட்ட திருநெல்வேலி மாவட்டத்திலேயே மிக அதிகமாக நிலம் வழங்கிய கொடைவள்ளலாகத் திகழ்ந்தவர்.  
சிறுவயது முதலே தமிழிலும் ஆங்கிலத்திலும் பா புனையும் திறமை கைவரப்பெற்றிருந்தார். பன்னிரண்டாயிரத்திற்கும் அதிகமான எண்ணிக்கையில் பாடல்கள் கொண்ட 'மகாத்துமா காந்தி காவியத்தை' எழுதிப் புகழ் பெற்றதால் 'காந்தி காவியம்' கவிராயர் என அறியப்பட்டவர்.  
கட்டபொம்மன் காதை, பூதள வெண்பா ஆகிய பல தமிழ் நூல்களையும் 'Man and Mathematics' முதலிய பல ஆங்கில நூல்களையும் எழுதியவர்.  
இவருடைய மகன் தி. இரா. கள்ளப்பிரான் பாண்டியன் கிராம வங்கியின் நிறுவனப் பெருந்தலைவராகவும் இந்தியன் ஓவர்சீசு வங்கியின் துணைப்பொதுமேலாளராகவும் திகழ்ந்தவர்; தி.இரா.க. மேலாண்மைப் பார்வையில் திருக்குறளை ஆங்கிலத்தில் மொழிபெயர்த்திருக்கிறார். இவர் எழுதிய 'வெற்றிக்கு வழிகாட்டும் மேலாண்மை' நூல் தமிழ் கூறும் நல்லுலகில் மிகுந்த வரவேற்பைப் பெற்றது. தி. இரா. க. தற்போது திருநெல்வேலி நகரத்தில் வாழ்ந்து வருகிறார்.
# வளன் அரசு

**வளன் அரசு** (பிறப்பு: மே 15, 1940) திருநெல்வேலி - பாளையங்கோட்டையைச் சேர்ந்த ஓய்வு பெற்ற பேராசிரியரும் தமிழ் எழுத்தாளருமாவார். இவர் தமிழ்நாடு - புதுச்சேரி மாநிலங்களுக்கான கத்தோலிக்கப் பேரவைச் செயலாளராகவும் இருந்து வருகிறார்.
# வளன் அரசு

## ஆசிரியப் பணி

- திருச்சிராப்பள்ளி தூய வளனார் கல்லூரியில் தமிழ் விரிவுரையாளர் (1960-61)
- பாளையங்கோட்டை தூய சேவியர் கல்லூரியில் தமிழ் விரிவுரையாளர் (1963-67)
- பாளையங்கோட்டை தூய யோவான் கல்லூரியில் தமிழ்ப்பேராசிரியர் (1967-97)
- பாளையங்கோட்டை சதக்கத்துல்லா அப்பா கல்லூரியில் தமிழ்ப்பேராசிரியர் (2001-10)
# வளன் அரசு

## குடும்பம்

- மனைவி: ம.செயராணி, தமிழ்க்கலை முதுவர்
- மக்கள் : எழுவர் - ஆண்கள் நால்வர், பெண்கள் மூவர்.
# வளன் அரசு

## எழுதிய நூல்கள்

- கட்டுரைக் களஞ்சியம்(1972)
- நாடும் ஏடும் (1974)
- வீரமாமுனிவர் ஒரு விளக்கம் (1980)
- பாரதியின் புலமை நலம் (1982)
- துறைதோறும் திரு.வி.க. (1983)
- தேம்பாவணித் திறன் (1988)
- விவிலியக் கருத்தரங்கம் (1993)
- தமிழ் நெஞ்சங்கள் (1994)
- தமிழகப் புலவர்குழு அணியும் பணியும் (1995)
- வாழ்க்கை விடியல் திருக்குறள் (2000)
- வழிகாட்டும் வள்ளுவம் (2003)
- திருக்குறள் விளக்கம் (2005)
- திருக்குறள் ஆய்வுக் களஞ்சியம்(2005)
- பன்முகத் தமிழ் (2006)
- வண்டமிழ்த்தொண்டர் பெருமக்கள் (2006)
- கிறித்தவத் தமிழ்ச் சான்றோர் (2009)
# வளன் அரசு

## பெற்ற விருதுகள்

- தமிழக அரசின் திருவள்ளுவர் விருது (2011)
- அருண்மொழிச்செல்வர் - தமிழ்நாட்டு நல்வழி நிலையம்,சென்னை (1974)
- திருக்குறள் நெறித் தோன்றல் - தமிழக அரசு (1985)
- தமிழ்மாமணி - உலகத் தமிழ்க் கிறித்தவப் பேரவை, சென்னை (1986)
- திருக்குறள் சான்றோர் - பன்னாட்டுத் தமிழுறவு மன்றம், மதுரை (2001)
- மூத்த தமிழ் அறிஞர், மனோன்மணியம் சுந்தரனார் பல்கலைக்கழகம் (2010)
போன்ற நாற்பத்தைந்திற்கும் அதிகமான விருதுகள்
# வளன் அரசு

## சாதனைகள்

- புலவர்கள் இருநூற்று ஐம்பதின்மரை உருவாக்கியவர்
- இளமுனைவர் இருபதின்மரை வழிநடத்தியவர்
- முனைவர் பட்டப்பேற்றுக்குப் பதின்மரின் நெறியாளர்
- பதினாறு நூல்களின் ஆசிரியர்
- நாற்பது ஆண்டுகளாகத் திருநெல்வேலித் தனித்தமிழ் இலக்கியக் கழகத்தின் சார்பில் கல்லூரி மாணவர்களுக்குப் பேச்சுப்போட்டி, கட்டுரைப்போட்டி ஆகியன நடத்தி வருபவர்.
- பாளையங்கோட்டை மாநிலத்தமிழ்ச்சங்கத்தின் இணைச்செயலாளராகக் கடந்த பத்து ஆண்டுகளில் ஆயிரத்திற்கும் மேற்பட்ட இலக்கியக்கூட்டங்கள்
- உலகத்திருக்குறள் மையத்தின் தென்மண்டிலப் பொறுப்பாளராகப் பணியாற்றி ஆயிரக்கணக்கான மாணவர்களைத் "திருக்குறள் செல்வர்" பட்டம் பெற வைத்தவர்.
- திருநெல்வேலியில் தமிழ் வளர்ச்சி பண்பாட்டு மையம் உருவாக அயராது பாடுபட்டவர்களுள் முதன்மையானவர்.
# அல்லை ஆறுமுகம்

**அல்லை ஆறுமுகம்** ஈழத்துக் கவிஞர். கவிதைகள், நாடகங்கள், சிறுகதைகள், கட்டுரைகள் எனப் பல வடிவங்களில் எழுதிய போதும் ஒரு கவிஞராகவே அடையாளம் காணப்பட்டவர்.
# அல்லை ஆறுமுகம்

## கலையுலக வாழ்வு

இவர் பதினைந்து சிறுகதைகளையும், ஆறு மேடை நாடகங்களையும், பல கவிதைகளையும் படைத்துள்ளார். இவர் தனது படைப்புகளினூடு அங்கத நகைச்சுவை உணர்வுடன் அரசியல் பிரச்சனைகளையும் எழுதக் கூடிய ஆற்றல் பெற்றவர். இதுவரையில் இவர் பல கவிதைகளை வடித்திருந்தாலும் இவரது சில கவிதைகள்தான் நூலுருப்பெற்றன. இவர் எழுதி வைத்திருந்த நூலுருப் பெறாத இலக்கியங்களும், சேகரித்து வைத்த பல அரிய நூல்களும், வாழ்ந்த வீடும் இலங்கை இராணுவத்தால் எரியூட்டப் பட்டு விட்டன. ஆனாலும் தான் எழுதிய பல கவிதைகளை மனப்பதிவாக வைத்திருப்பவர்.
# அல்லை ஆறுமுகம்

## வெளிவந்த நூல்கள்

*அடைப்புக்குறிகள்* (கவிதை)
# நாக. பத்மநாதன்

**நாக. பத்மநாதன்** ஈழத்து எழுத்தாளர். தமிழீழ விடுதலைப் போராட்ட நிகழ்வுகளை இலக்கியமாக்கும் பணியில் போராளிகளுடனேயே வாழ்ந்து கொண்டிருந்து பங்களிப்பவர்.
இவரது படைப்புகள் சிரித்திரன், சுடர், வெளிச்சம், சாளரம், ஆதாரம் போன்ற இதழ்களிலும் பிரசுமாகியுள்ளன.
# நாக. பத்மநாதன்

## வெளி வந்த நூல்கள்

- *வள்ளுவர் வழியில், வீரம் மானம்* (1992, தமிழ்த்தாய் வெளியீடு)
- *அதிர்ச்சி நோய் எமக்கல்ல* (உருவகக் கதைள், 1993, தமிழ்த்தாய் வெளியீடு)
# தாம் தூம்

***தாம் தூம்*** (*Dhaam Dhoom*) 2008 வெளிவந்த தமிழ்த் திரைப்படம். இது சண்டையும் காதலும் கலந்த படம். இந்தப் படத்தை மறைந்த ஜீவா எழுதி இயக்கினார். இதில் ஜெயம் ரவி, லட்சுமி ராய், கங்கனா ரனாத், ஜெயராம், ஸ்ரீநாத் ஆகியோர் நடித்துள்ளனர். இசையமைப்பாளர் ஹாரிஸ் ஜெயராஜ் ஆவார்.
# தாம் தூம்

## கதைசுருக்கம்

இந்த படத்தின் கதை திருமணம் நிச்சயக்கப்பட்ட மருத்துவர் கெளதம் சுப்பரமணியம் ஒரு மருத்துவ மாநாட்டுக்காக உருசியா செல்கிறார். அங்கே அவர் ஒர் அழகியை கொலை செய்தாக குற்றம் சாட்டப்படுகிறார். கைதாகி மொழிதெரியாமல் துன்பப்படுகிறார். அவருக்கு சார்பாக ஒரு தமிழ் தெரிந்த வழக்கறிஞர் வாதாட நியமிக்கப்படுகிறார். ஆனால் ஆதார சூழ்நிலைகள் அவரை குற்றவாளியாக காண்பிக்கின்றன. அவர் காவல்துறையிடம், அவர்மீது கொலைக் குற்றம் சாட்டியவர்களிடம் இருந்து தப்பி ஓடுகிறார். எப்படி இதில் இருந்து அவர் மீள்கிறார்? இந்த கொலையில் இருந்து தப்ப இந்திய தூதரகம் உதவியதா? அவர் தமது காதலியுடன் மீண்டும் இணைவாரா? இவையே கதையின் இழைகள்.
# தாம் தூம்

## தயாரிப்பு

இந்தப் படத்தின் பெரும் பகுதி உருசியாவில் எடுக்கப்பட்டுள்ளது. இந்தப் படத்தில் பல உருசிய நடிகர்கள் நடித்துள்ளனர்.
# தாம் தூம்

## விமர்சனம்

ஆனந்த விகடன் வார இதழில் வந்த விமர்சனத்தில் "மொழி தெரியாத தேசத்தில், உயிர் பிழைக்க ஓடும் தமிழ் இளைஞனின் தடதட... தாம் தூம்!... தாம் தூமென்று வெடித்திருக்க வேண்டிய ஆக்ஷன் வெடி, புஸ்வாணமாகப் பூச்சொரிகிறது!" என்று எழுதி மதிப்பெண்களை வழங்கினர்.
# விக்கிப்பீடியா:ஆலமரத்தடி/தொகுப்பு14

## குரோம்

குரோம் உலாவியில் Firefox 3 உலாவியைக் காட்டிலும் த.வி பார்க்க, தொகுக்க கூடுதல் வேகமாக இருப்பது போல் தோன்றுகிறது. அனைவரும் பயன்படுத்திப் பார்க்கலாம்.--ரவி 02:16, 3 செப்டெம்பர் 2008 (UTC)
:ஆம், பார்க்கவும் எழுத்துகள் அழகாக உள்ளன. (ச'வாரியில் இன்னும் அழகாக உள்ளன.) பக்கங்கள் விரைவாக தரவிறங்குவது போலத் தோன்றுகிறது. பயன்படுத்திப் பார்க்கலாம். -- சுந்தர் <sup>\பேச்சு</sup> 03:30, 3 செப்டெம்பர் 2008 (UTC)
தமிழில் உள்ளிடுவது எப்படி? நான் பயர்பாக்சில் தமிழ்விசை பயன்படுத்துகிறேன். --சிவக்குமார் <sup>\பேச்சு</sup> 14:25, 4 செப்டெம்பர் 2008 (UTC)  
NHM writer, எ-கலப்பை போன்றவை நிறுவிப் பயன்படுத்துவது தான் ஒரே வழி. அதுவும் NHM writerல் மட்டுமே phonteic முறையிலும் உள்ளிடலாம். எ-கலப்பை தமிழ்99 முறை மட்டும் வேலை செய்யும். இது குரோமில் உள்ள வழு. வருங்காலத்தில் firefox நீட்சிகளையும் பயன்படுத்த ஏற்பு தருமானால் நன்றாக இருக்கும். --ரவி 14:42, 4 செப்டெம்பர் 2008 (UTC)
:ஓ அப்படியா. நன்றி ரவி. சரி அது வரைக்கும் நான் நரிச் சவாரி தான் :)--சிவக்குமார் <sup>\பேச்சு</sup> 14:48, 4 செப்டெம்பர் 2008 (UTC)
::தமிழில் உள்ளீடு செய்யதில் உள்ளபிரச்சினை சம்பந்தமாக வழு அறிக்கை சமர்ப்பித்துள்ளேன். பார்க்க http://code.google.com/p/chromium/issues/detail?id=1097 --உமாபதி <sup>\பேச்சு</sup> 15:25, 4 செப்டெம்பர் 2008 (UTC)
:::NHM Writer என்லைட் முறையில் நிறுவதற்கான சோதனை முயற்சியில் ஈடுபட்டுள்ளேன். வெற்றியளிக்கும் என்ற எதிர்பாப்புடனேயே தொடங்கியுளேன். மேலதிக விபரங்களைப் பின்னர் அறியத் தருகின்றேன் --உமாபதி <sup>\பேச்சு</sup> 13:53, 7 செப்டெம்பர் 2008 (UTC)
::::என் எச் ரைட்டர் என்லைட் முறையில் விண்டோஸ் இயங்குதளத்தை நிறுவும் பொழுதே நிறுவக் கூடியாதான முயற்சி வெற்றியத்துள்ளது. தற்போதைக்குத் தமிழ் மொழியையே default மொழியாக எடுத்துக் கொள்ளும் தவிர இயங்கு தளத்தை நிறுவிக் கொள்ளும் பொழ்து Task Bar இல் என் எச் எம் ரைட்டர் ஐ நிறுவமுடியாதுள்ளதாக ஓர் பிழைச் செய்தி வருகின்றது ஆயினும் விண்டோஸ் நிறுவப்பட்டதும் எதுவித பிரச்சினையும் இன்றி வேலை செய்கின்றது. இதைப் பதிவிறக்க http://cid-afe0590778dade55.skydrive.live.com/self.aspx/nLite/NHMWriter.cab ஊடாகவும் இது பற்றிய வலைப்பதிவை http://tamilcomputing.blogspot.com/2008/09/blog-post.html இலும் காணலாம்.--உமாபதி <sup>\பேச்சு</sup> 04:04, 21 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## வலைச்சமுதாயங்களில் பங்களிப்பு விகிதம்

வலைச்சமுதாயங்களில் பங்களிப்பு விகிதம்--ரவி 23:09, 6 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## Clay Shirky: Institutions vs. collaboration

- Clay Shirky: Institutions vs. collaboration --Natkeeran 01:04, 7 செப்டெம்பர் 2008 (UTC)  
:இணைப்பிற்கு நன்றி நற்கீரன். இது நீங்கள் ஏற்கனவே தந்த இணைப்புத்தானே? அல்லது புதிதான இணைப்பா?--உமாபதி <sup>\பேச்சு</sup> 06:24, 11 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## விக்கிப்பீடியா முழுமைக்குமான கலைச்சொல் மாற்றங்கள்

விக்கிபீடியா - > விக்கிப்பீடியா என்று பெயர் மாற்றிய பிறகு தளம் முழுக்க இம்மாற்றங்களைச் செய்ய வேண்டி வந்தது. இது போல் கலைச்சொல் பயன்பாடுகளிலும் ஒரு புரிந்துணர்வுக்குப் பிறகு தளம் முழுக்க மாற்ற வேண்டி வரலாம். எடுத்துக்காட்டுக்கு, தபால் - > அஞ்சல் என்று தளம் முழுக்க மாற்றலாம் என்றால் இதைத் தானியக்கமாக எப்படிச் செய்வது? இதற்கு ஒரு நிலையான தானியங்கி செய்து, வேண்டிய சொல் மாற்றங்களை **விண்ணப்பித்து பொது இணக்கத்துக்குப் பிறகு** மாற்றுமாறு அமைத்தால் நன்றாக இருக்கும். வருடம் - > ஆண்டு போன்ற ஒரே வகை உரை திருத்த்ததைப் பல கட்டுரைகளிலும் திரும்பத் திரும்ப கைப்பட செய்ய வேண்டி உள்ளதால் இத்தகைய ஏற்பாடு மிகவும் உதவும்--ரவி 05:08, 11 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## சொல் இலக்கணம்

நிர்வாகம் - > நிருவாகம்; கர்நாடகம் - கருநாடகம்; செர்மனி - > செருமனி என்று எழுதும் வழக்கம் இருப்பது ஏன்? சொல்லின் இடையில் ர் போன்ற மெய்கள் தனியே வரலாகாதா? இதற்கான இலக்கணம் என்ன?
- சொல்லின் முதலில் மெய்யெழுத்து வராது
- சொல்லின் இறுதியில் க், ச், ட், ப், த், ற் முதலிய எழுத்துகள் வராது.
மேற்கண்டவை போன்ற இலக்கண வழிகாட்டுக் குறிப்புகளைத் தொக்குதால் நடைக்கையேட்டில் இட்டு வைக்கலாம்--ரவி 05:09, 11 செப்டெம்பர் 2008 (UTC)  
: இது பயனுள்ள ஒரு நடவடிக்கை. எனக்குத் தெரிந்தவற்றைத் தொகுக்க முயல்கிறேன். மயூரநாதன் 14:20, 11 செப்டெம்பர் 2008 (UTC)  
::விக்கிப்பீடியா:தமிழ் இலக்கணக் கையேடு --Natkeeran 17:32, 11 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## அவன்

மன்னர்கள், புலவர்கள், விளையாட்டு வீரர்கள், நடிகர்கள் போன்றோரை அவன், இவன் என்று விளிக்கும் பேச்சு வழக்கில் உண்டு. எழுத்து வழக்கிலும் மன்னர்கள், புலவர்களுக்கு இது பயன்படுகிறது. விக்கிப்பீடியாவைப் பொறுத்த வரை என்ன நிலைப்பாடு எடுக்கலாம்? இது வரை மன்னர்கள் குறித்த கட்டுரைகளில் மட்டும் அவன் என்று குறிப்பிடுகிறோம். எல்லாரையும் அவர் என்றே குறிப்பிட்டு விடலாம் என்பது என் பரிந்துரை --ரவி 05:35, 11 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## தரக் கண்காணிப்பு

இது வரை த.வி தரக்கண்காணிப்பு என்பது பிற இந்திய விக்கிகளோடு ஒப்பிட்டும், கட்டுரை அளவு, ஆழம் போன்ற அடிப்படைகளிலுமே இருக்கி்றது. அண்மையில் கட்டுரைகளின் முக்கியத்துவம் குறித்த வார்ப்புருகளை தெரன்சு உருவாக்கினார். கட்டுரைகளின் முக்கியத்துவம் அடிப்படையில் தரக் கண்காணிப்பு வார்ப்புருகளை பேச்சுப் பக்கங்களில் இடுவதன் மூலம் நம் முன்னேற்றத்தைக் கண்காணிக்கும் காலம் வந்து விட்டதோ எனத் தோன்றுகிறது. அனைவருக்கும் உடன்பாடு என்றால் கொஞ்சம் கொஞ்சமாக இப்பணிகளைத் துவக்கலாம். ஒரு சிறு வரையறையை முன்வைத்து இணங்கி, ஆர்வமுடையோ முக்கியத்துவ வார்ப்புருகளை இடத் துவங்கலாம்--ரவி 05:38, 11 செப்டெம்பர் 2008 (UTC)  
: கட்டுரைகளின் முக்கியத்துவம் என்பது எந்த அடிப்படையில்? எதுவாயிருந்தாலும் இத்தகைய ஒரு அளவீடு தேவைதான். எழுதப்படும் கட்டுரைகளின் முக்கியத்துவம் மற்றும் தரம் சார்ந்த அளவீடுகள் இருப்பது பயனர்கள் நல்ல கட்டுரைகளை எழுதுவதற்குத் தூண்டு கோலாக அமையும். இன்றைய நிலையில் நாம் முன்னர் கவனம் செலுத்திய கட்டுரை எண்ணிக்கை, அவற்றின் அளவு, நீளம், ஆழம் போன்றவற்றிலும் கூட நாம் போதிய அளவு வளர்ச்சியடைவதாகத் தெரியவில்லை. சில இந்திய மொழிகள் இவ்விடயங்களில் குறிப்பிடத்தக்க முன்னேற்றம் கண்டுவருவதைக் காண முடிகிறது. தமிழ் விக்கிப்பீடியாவில் இருக்கவேண்டிய கட்டுரைகளை (இதற்கு ஒரு பட்டியல் உண்டா?) இனம் கண்டு அத் தலைப்புக்களில் தரமான கட்டுரைகளை உருவாக்குவதிலும் கவனம் செலுத்தலாம். எல்லா விக்கிப்பீடியாக்களிலும் இருக்க வேண்டிய கட்டுரைகள் பட்டியல் என இங்கு உள்ள 1039 கட்டுரைகளில் 409 கட்டுரைகள் இதுவரை தமிழில் எழுதப்படவில்லை. உண்மையில் இந்தப் பட்டியலில் உள்ள தலைப்புக்கள் பல எல்லா விக்கிப்பீடியாவிலும் இருக்க வேண்டியவை தானா என்னும் ஐயம் இருந்தாலும், பிற உலக மொழிகளுடன் ஒப்பிடுவதற்கு இது உதவியாக இருக்கும். மயூரநாதன் 13:28, 11 செப்டெம்பர் 2008 (UTC)  
ஆங்கில விக்கி நோக்கில் தமிழ், தமிழ்நாடு கட்டுரைகள் இரண்டாம் முக்கியத்துவம் வாய்ந்தவையாக இருக்கலாம். ஆனால், நம் நோக்கில் இவை முதல் முக்கியத்துவம் வாய்ந்தவை. எனவே, தரக்கண்காணிப்பு தமி்ழர் நோக்கிலும் இருக்க வேண்டும் என்பது முக்கியம். அப்புறம், இந்திய ஊர்கள், தமிழ்த் திரைப்படங்கள் என்று ஒரே போன்று ஆயிரக்கணக்கில் கட்டுரைகள் உள்ளன. இவற்றின் முக்கியத்துவம் கிட்டத்தட்ட ஒரே போல் தான் இருக்கும். இவற்றுக்கு கைப்பட முக்கியத்துவ வார்ப்புரு இடுவதை விட, பகுப்பின் முக்கியத்துவத்தை உரையாடி அறிவித்து விட்டு, பகுப்பு முழுமைக்கும் தானியக்கமாக வார்ப்புருக்கள் இட்டால் வேலை இலகுவாக முடியும். நற்கீரன், சுந்தர், தெரன்சு முதலியோர் இத்தகைய தானியங்கி உருவாக்கத்தில் உதவினால் நன்று.--ரவி 20:35, 11 செப்டெம்பர் 2008 (UTC)
AWBயில் தரக் கண்காணிப்பிற்கான வார்ப்புரு இடுவதற்கான ஒரு நிரல் உண்டு. இதில் சிறு மாற்றங்களைச் செய்தால் தவியில் பயன்படுத்தலாம். ஆங்கில விக்கியின் முக்கியத்துவங்கள் ஐரோப்பிய அமெரிக்க நோக்கு கொண்டவையே. எனினும் உலக நோக்குள்ள முக்கியத்துவங்களை அங்கிருந்து பெறலாம்.--Terrance <sup>\பேச்சு</sup> 00:28, 12 செப்டெம்பர் 2008 (UTC)  
தமிழ் விக்கிப்பீடியாவில் இருக்க வேண்டிய முக்கிய கட்டுரைகளுக்கான பட்டியல்களான விக்கிப்பீடியா:முக்கிய கட்டுரைகள்-2, விக்கிப்பீடியா:முக்கிய கட்டுரைகள் ஆகியன இன்னமும் முழுமையாகத் தமிழாக்கப்படாமல் இருக்கின்றன. அவற்றை முழுமையாகத் தமிழாக்கி அனைத்துச் சிவப்பு இணைப்புக்களுக்கும் கட்டுரைகள் எழுதுவதோடு அந்த ஏறத்தாழ ஆயிரம் கட்டுரைகளையும் தம்மளவில் முழுமையானவையாக விரித்து எழுதுவது மிகவும் பயனுள்ளதாக இருக்கும். கோபி 02:19, 12 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## Carl Sagan - A thousand years of darkness

- http://www.youtube.com/watch?v=Eh0eM4tAISQ
--Natkeeran 19:57, 13 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## இந்திய மொழிகளுக்கான தமிழ் எழுத்துப்பெயர்ப்பு கருவி

- http://transliterator.blogspot.com/
--Natkeeran 17:58, 15 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## மீடியா விக்கி quiz நீட்சி

- விக்கிப்பீடியா:பொது அறிவு கேள்வி விடை  
மீடியா விக்கி quiz நீட்சியை (http://www.mediawiki.org/wiki/Extension:Quiz) பயன்படுத்தி கேள்வி விடைகளை உருவாக்கினால் நன்றாக இருக்கும். இந்த நீட்சி வேறு இடத்தில் பரிசோதனை செய்து பார்த்தேன். இலகுவாக வேலை செய்கிறது (http://tamilscitech.org/wiki/index.php5?title=Main_Page#quiz0). இதை தமிழ் விக்கி Folders சேர்க்க வேண்டும். பின்னர் LocalSettings.php சிறு மாற்றம் செய்ய வேண்டும். இதற்கு அனுமதி உண்டா. இருந்தால் எப்படி நிறைவேற்றலாம். --Natkeeran 20:10, 15 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## இணைப்பு பற்றி

பெரிங் நீரிணை கட்டுரையில் வலைப்படக்கருவிகான இணைப்பை கொடுத்தேன்; வேலை செய்யவில்லை. ஏன் என்று தெரியவில்லை. உதவி தேவை --கார்த்திக் 19:07, 17 செப்டெம்பர் 2008 (UTC)  
:: படம் இப்போது பதிவேற்றி உள்ளேண். சில படங்கள் commons இல்லாமல் ஆங்கில விக்கியில் இருந்தால் இங்கு நாம் மீண்டும் பதிவேற்ற வேண்டும். வெளி இணைப்பு வேலை செய்யவில்லை என்றால் நாம் எதுவும் செய்ய முடியாது. --Natkeeran 19:28, 17 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## தமிழ்க் கலைக்களஞ்சியம் வரலாறு

- http://tamilvk.com/Kalaikalanjiyathittam.asp
--Natkeeran 01:33, 19 செப்டெம்பர் 2008 (UTC)  
:தகவலுக்கு மிக்க நன்றி. கோபி 04:47, 19 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## தமிழ் விக்கிப்பீடியாவை தெளிவு படுத்தல் எளிமைப் படுத்தல்

- Natkeeran 01:32, 20 செப்டெம்பர் 2008 (UTC)  
: உண்மைதான் நற்கீரன், தவி வளர்ச்சியடைந்து செல்லும்போது இவ்வாறான தகவல்கள், சரியானவையாகவும், எளிமையான முறையில் ஒழுங்குபடுத்தப் பட்டவையாகவும் இருக்கவேண்டியது அவசியம். நீண்டகாலம் தவியுடன் தொடர்பில் இருக்கும் எனக்குக்கூடப் பல சமயங்களில் சில குறிப்பிட்ட தகவல்களையோ பக்கங்களையோ கண்டுபிடிப்பது கடினமாக உள்ளது. புதியவர்கள் என்றால் சொல்லத் தேவையில்லை. முதலில் மேற்படி பக்கங்களில் எத்தகைய மேம்பாடுகள் தேவை, எங்கெங்கே இறுக்கமான வரையறைகள் வேண்டும், இவ்வாறாக பக்கங்களில் சிலவற்றை ஒன்றிணைத்துப் பக்கங்களின் எண்ணிக்கையைக் குறைக்க வேண்டுமா போன்ற விடயங்கள் பற்றி உரையாட வேண்டும். பயனர்கள் இப்பக்கங்களின் செய்யவேண்டிய வேலைகள் குறித்து அடையாளங்கண்டால் மேம்படுத்துவது இலகுவாக இருக்கும். மயூரநாதன் 14:09, 20 செப்டெம்பர் 2008 (UTC)  
:: உதவி பக்கங்களுக்கும் கையேடுகளுக்கும் என்ன வித்தியாசம்? வித்தியாசம் தேவையா? கையேடு என்றால் how to/செய்முறை என்றே நினைக்கிறேன். அல்லது Guide Line/வழிகாட்டியா?  
:: உதவி ஒத்தாசைப் பக்கங்கள், அ.கே.கே, புதுப் பயனர் பக்கங்கள், எப்படி பங்களிப்பது போன்ற பக்கங்களை கொண்டிருக்கலாம்.  
:: விக்கிப்பீடியா கூறுகள் ஓரளவு புரியத்தக்கவை. ஆலமரத்தடி என்றால் என்ன? என்ற மாதிரி. ஆனால் அவற்றை consolidate செய்து எழுத வேண்டும். ஒவ்வொரு கூறுக்கும் ஒரு தனி பக்கம் அவசியமா?  
:: நிர்வாகம் என்று நான் இறைப்படுத்தல் பணிகள், துப்பரவு பணிகள், மற்றும் அன்றாடம் பண்கள் தொடர்புடையது.  
:: எவ்வளவுக்கு நாம் தெளிவாக எளிமையாக ஒரு புதுப் பயணருக்கு எடுத்துச் சொல்ல முடியுமோ,அவ்வாறு செய்ய வேண்டும். --Natkeeran 14:18, 20 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## கருவி, உபகரணம், சாதனம், பொறி, ஆயுதம்

இதில் வடி, அரிதட்டு என்பவற்றை utensils என்கிறார்கள். தமிழ் என்ன?
உரல், அம்மி போன்றவற்றை சமையல் கருவிகள் எனலாமா?
உபகரணம் என்பது சமஸ்கிருத சொல்லா? மாற்று தமிழ் சொல் உண்டா? --Natkeeran 21:46, 20 செப்டெம்பர் 2008 (UTC)  
உபகரணம் என்பது கருவி என்ற பொருள் தருவது இல்லையா? --குறும்பன் 20:24, 24 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## தமிழ் உச்சரிப்பு

- விக்கிப்பீடியா பேச்சு:நடைக் கையேடு (எழுத்துப்பெயர்ப்பு)
- இலங்கை உச்சரிப்பு, தமிழ்நாடு உச்சரிப்பு ஆகிய முக்கிய வேறுபாடுகளை சுருக்கமாக விளக்கி ஒரு கையேடு தயாரித்தால் நன்று. --Natkeeran 04:58, 21 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## விக்கிப்பீடியா வருகையும் பயன்பாடும்

தரக்கண்காணிப்புடன் வருகையையும் அவ்வப்போது நோக்க வேண்டும். ஐம்பத்தேழாயிரத்துக்கும் 
மிகுதியானோர்
 மிகுதியான முறை நம் தளத்தைப் பார்வையிட வருவது மகிழ்ச்சியான தகவல். இவர்களில் ஒரு விழுக்காட்டினரையாவது பங்களிக்க வைக்க வேண்டும். எப்படிச் செய்வது? தெளிவாகத் தெரியும்படியும் பங்களிக்கத்தூண்டும் வகையிலும் பங்களிப்பது எவ்வளவு எளிது என்பதை விளக்கும் வகையிலும் அறிவிப்பு ஒன்றை வெளியிடலாமா? -- சுந்தர் <sup>\பேச்சு</sup> 07:57, 24 செப்டெம்பர் 2008 (UTC)
- http://wikistics.falsikon.de/latest/
- http://wikistics.falsikon.de/latest/wikipedia/ta/
- http://wikistics.falsikon.de/latest/searches.htm  
விக்சனரி
- http://wikistics.falsikon.de/latest/wiktionary/ta/
# விக்கிப்பீடியா:ஆலமரத்தடி/தொகுப்பு14

## தமிழ் விக்கிப்பீடியா மீது விமர்சனம்

- விக்கிப்பீடியா:விக்கிப்பீடியா நோக்கிய விமர்சனங்கள்
# விக்கிப்பீடியா:ஆலமரத்தடி/தொகுப்பு14

## Micro-corpus codification in the Hebrew Revival

- http://www.uoc.edu/humfil/articles/eng/nahir0303/nahir0303.html  
--Natkeeran 00:34, 25 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## கட்டுரைகள் எண்ணிக்கை - வழு

கட்டுரைகள் எண்ணிக்கை சில நாட்களாகவே இற்றைப்படுத்தப்படுவது இல்லை. ஏன்? மயூரநாதன் 04:10, 27 செப்டெம்பர் 2008 (UTC)  
:ஆமாம். சுந்தர் கவனிக்க வேண்டும்.--Kanags <sup>\பேச்சு</sup> 23:31, 27 செப்டெம்பர் 2008 (UTC)  
::பக்க உள்ளடக்கத்தின் இடைக்காலச் சேமிப்பின் விளைவாக இவ்வாறு நடக்கிறது என்று நினைத்து அதை நீக்கிப் பார்த்தேன், பயனில்லை. வேறு என்ன சிக்கல் என்று அறிய முயல்கிறேன். -- சுந்தர் <sup>\பேச்சு</sup> 03:38, 28 செப்டெம்பர் 2008 (UTC)  
:இப்போது இயங்குகிறது. ஆனாலும் கடைசி மூன்று நான்கு நாட்களில் உருவான கட்டுரைகள் எண்ணிக்கையில் சேர்த்துக்கொள்ளப்படவில்லை.--Kanags <sup>\பேச்சு</sup> 10:10, 28 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## தமிழ் விக்கிபீடியாவுக்கு அகவை 5

- தமிழ் விக்கிபீடியா தொடங்கி இன்றுடன் ஐந்து ஆண்டுகள் நிறைவடைந்துள்ளன. இதையொட்டி தமிழ்ப் விக்கிப் பயனர்கள் அனைவருக்கும் எனது மனப்பூர்வமான வாழ்த்துக்களைத் தெரிவித்துக் கொள்ள விரும்புகிறேன். ஆரம்பகாலத்தில் இருந்து விடாது விக்கியில் தனது பங்களிப்பை அளித்து வரும் எமது அன்புக்குரிய மயூரநாதனுக்கு எனது சிறப்பான வாழ்த்துக்கள் உரித்தாகட்டும்.--Kanags <sup>\பேச்சு</sup> 09:11, 30 செப்டெம்பர் 2008 (UTC)  
: நன்றி கனகு, தமிழ் விக்கிப்பீடியா மேலும் சிறப்பாக வளர்ந்து எதிர்காலத் தமிழ் வளர்ச்சியில் முன்னணிப் பங்காற்ற வேண்டும் என்பது எனது ஆசை. மயூரநாதன் 13:23, 30 செப்டெம்பர் 2008 (UTC)
# விக்கிப்பீடியா:ஆலமரத்தடி/தொகுப்பு14

## தெரியுமா உங்களுக்கு

முதற்பக்கத்தில் ஆங்கில விக்கியில் இருப்பது போல் தெரியுமா உங்களுக்கு பகுதியைத் தொடங்கப் பரிந்துரைக்கிறேன். சில கட்டுரைகள் சிறிதாயிருப்பினும் சுவை மிக்க செய்திகள் இருக்கக் கூடும். அவற்றை முதற்பக்கத்தில் காட்சிப்படுத்துவது பயனர்களிடையே ஆர்வத்தை ஏற்படுத்தலாம். இது போன்ற பட்டியலை உருவாக்கி ஒவ்வொன்றாக காட்சிப் படுத்தலாம். மற்ற பயனர்களின் கருத்தை வேண்டுகிறேன். முதற்பக்கத்தை அடிக்கடி இற்றைப்படுத்தும் கனகர், நற்கீரன் ஆகியோரின் கருத்தையும் அறிய ஆவல். --சிவக்குமார் <sup>\பேச்சு</sup> 18:18, 30 செப்டெம்பர் 2008 (UTC)  
ஒரு கட்டுரைக்கு பதிலாக, இரு துணுக்குகளை இடலாம். முன்னர் இப்படி செய்தோம். மீண்டும் செய்யலாம். --Natkeeran 12:56, 2 அக்டோபர் 2008 (UTC)  
ஆம் நல்லதோர் விடயமே, தலைப்பை உங்களுக்குத் தெரியுமா? என்றவாறு வைக்கலாமே--உமாபதி <sup>\பேச்சு</sup> 13:07, 2 அக்டோபர் 2008 (UTC)  
:நற்கீரன், உமாபதி உங்கள் கருத்துக்களுக்கு நன்றி. தலைப்பை உங்களுக்குத் தெரியுமா என்று வைப்பதே சரியாக இருக்கும். பரிந்துரையை ஏற்றுச் செயல்படுத்தியமைக்கு நன்றி நற்கீரன். --சிவக்குமார் <sup>\பேச்சு</sup> 14:25, 5 அக்டோபர் 2008 (UTC)  
::நல்ல ஆர்வமூட்டும் பகுதியை மீண்டும் துவக்கியதற்கு நன்றி, நற்கீரன். பெட்டக்குறும்பரைப் பற்றிய தகவல்களைச் சான்றுடன் அளித்தமைக்கு நன்றி, சிவா. -- சுந்தர் <sup>\பேச்சு</sup> 16:29, 5 அக்டோபர் 2008 (UTC)
# விக்கிப்பீடியா:ஆலமரத்தடி/தொகுப்பு14

## கோவை - expression ?? கோவை ?? - array

சரியான தமிழ் தேவை!
--Natkeeran 00:20, 9 அக்டோபர் 2008 (UTC)  
: **கோவை** என்பதற்கு expression என்னும் பொருள் இருப்பதாகத் தெரியவில்லை. *வரிசை, ஒழுங்கு, வரிசைப்படுத்தல், ஒழுங்குபடுத்தல்* போன்ற பொருள்களில்தான் கோவை என்னும் சொல் பயன்படுத்தப்படுகின்றது. *கோவை* ஒருவகைக் கொடியின் பெயரும்கூட. மயூரநாதன் 03:45, 10 அக்டோபர் 2008 (UTC)
# விக்கிப்பீடியா:ஆலமரத்தடி/தொகுப்பு14

## Featured article mouse-over text

When you mouse-over interwiki links to featured articles in other languages, it shows a little pop up box that says "This is a featured article in another language." For example if you go here: கூடைப்பந்தாட்டம் and mouse over the interwiki language links to Croatian, Italian, etc. (the ones with yellow stars) you will see this pop up box. Is there a way to translate that into Tamil so it displays in Tamil when you mouse over? Not really a big deal, but I figured since everything else has been translated to Tamil in Tamil Wikipedia it makes sense for that to be translated too...Werklorum 04:07, 10 அக்டோபர் 2008 (UTC)
::Done.--Terrance <sup>\பேச்சு</sup> 04:36, 10 அக்டோபர் 2008 (UTC)
# விக்கிப்பீடியா:ஆலமரத்தடி/தொகுப்பு14

## இலங்கைத்தமிழ் - இந்தியத்தமிழ்

இலங்கைத்தமிழ் - இந்தியத்தமிழ் கையேடு உண்டா? சில இடங்களில் பிழைகளை (எனக்கு பிழையாக தெரிபவை) திருத்தலாம் என்றால் அது இலங்கைத்தமிழாக இருக்குமோ என்று தயக்கமாக இருக்கிறது. --குறும்பன் 15:52, 10 அக்டோபர் 2008 (UTC)  
: தற்போது அவ்வாறான கையேடு இல்லை என்றே எண்ணுகிறேன். ஒன்றை உருவாக்குவது நல்லது. மயூரநாதன் 16:26, 10 அக்டோபர் 2008 (UTC)
# விக்கிப்பீடியா:ஆலமரத்தடி/தொகுப்பு14

## சனாதிபதி - குடியரசு தலைவர்

பல கட்டுரைகளில் சனாதிபதி என குறிப்பிடப்பட்டுள்ளது, அதை குடியரசு தலைவர் என மாற்றலாமா? நாடு குடியரசாக இருக்கும் போது அதன் தலைவரை சனாதிபதி என்பதற்கு பதில் குடியரசு தலைவர் எனலாம். --குறும்பன் 16:06, 10 அக்டோபர் 2008 (UTC)  
: எல்லா சனாதிபதிகளுமே குடியரசுகளின் தலைவர்கள் அல்ல. அதனால் எல்லா சனாதிபதிகளையுமே குடியரசுத் தலைவர்கள் என்று சொல்ல முடியாதென்றே தோன்றுகிறது. மயூரநாதன் 16:34, 10 அக்டோபர் 2008 (UTC)
# விக்கிப்பீடியா:ஆலமரத்தடி/தொகுப்பு14

## அண்மைய ஆக்கங்கள்

அண்மையில் சிவா, மயூரநாதன், கனகு, செல்வா, உமாபதி, வெர்க்குலோரம், கனகு, குறும்பன், தெரன்சு உட்பட பலரும் வரிந்து கட்டிக் கொண்டு கட்டுரைகளை ஆக்கி வருவதைக் காண மகிழ்ச்சியாக உள்ளது. :-) -- சுந்தர் <sup>\பேச்சு</sup> 01:53, 17 அக்டோபர் 2008 (UTC)
# விக்கிப்பீடியா:ஆலமரத்தடி/தொகுப்பு14

## முக்கிய அறிவிப்பு

சில நாட்கள் முன்பாக விக்கிமீடியா சார்பாக விக்கிக்கு வரும் பயனர்களிடம் ஒரு கருத்துக் கணிப்பு நடத்தும் திட்டத்தைத் துவக்கினர். அதைத் தமிழில் மொழிபெயர்ப்பதில் மயூரநாதனும் செல்வாவும் நானும் அவர்களுக்கு உதவினோம். இப்போது அந்தத் தகவல் சேர்ப்புக் கருத்துக்கணிப்பு துவங்குகிறது. அனைவரும் தவறாமல் மேலே பின்வருவதுபோல் உள்ள இணைப்பைச் சொடுக்கித் தகவல்களைத் தாருங்கள். நன்றி. -- சுந்தர் <sup>\பேச்சு</sup> 09:36, 17 அக்டோபர் 2008 (UTC)
# பாய்சான் விகிதம்

**பாய்சான் விகிதம்** (*Poisson's ratio*, <math>\nu \,</math>) என்பது ஒரு பொருளின் மீது ஒரு திசையில் அழுத்தம் தந்தால், அத்திசைக்குச் செங்குத்தான திசைகளில் ஏற்படும் தகைவுக்கும், அழுத்தம் தரும் திசையில் நிகழும் தகைவுக்குமான விகிதம் ஆகும். *பாய்சான்* என்னும் சொல்* சிமியோன் டென்னிசு பாய்சான்* (Siméon-Denis Poisson) (1781–1840) என்னும் பிரான்சிய அறிவியலாளரின் நினைவாக சூட்டப்பட்ட பெயர். விசையால் ஒரு பொருள் ஒரு திசையில் நீட்சியுற்றால், அதற்குச் செங்குத்தான திசைகளில் அப்பொருளின் தடிப்பளவு குறையும் (பெரும்பாலான பொருள்களில் விரிவடைவதில்லை). அதேபோல, அழுத்து (அமுக்கு) விசையால் ஒரு பொருளின் அளவானது, விசை அச்சின் திசையில் குறைந்தால் (குறுகினால்), விசை அச்சின் திசைக்குச் செங்குத்தான திசைகளில் அப்பொருளின் அளவுகள் விரிவடையும் (பெரும்பாலான பொருள்களில் குறுகுவதில்லை). ஆனால் முரண்விரிவுப் பொருள்கள் (முரண்விரிணிகள் அல்லது *ஆக்செட்டிக்குகள்* (Auxetics) ) என்னும் வகையான பொருள்மீது ஒரு திசையில் விசை நீட்டு விசை தந்தால் அதன் செங்குத்தான திசையில் அப்பொருள் *விரிவடையும்*. இப்பண்பு பெரும்பாலான பொருள்களின் இயல்புக்கு நேர்மாறானது. எனவே இத்தகு பொருள்களின் பாய்சான் விகிதம் கூட்டல் குறி கொண்ட நேர்ம வகையானதாகும். பெரும்பாலான பொருள்களின் பாய்சான் விகிதம் கழித்தல் குறியால் சுட்டும் எதிர்ம எண் ஆகும். பாய்சான் விகிதம் நீளங்களின் விகிதம் என்பதால் பண்பு அலகு ஏதுமற்ற எண் ஆகும்.  
:<math>\nu = -\frac{\varepsilon_\mathrm{trans}}{\varepsilon_\mathrm{axial}} = -\frac{\varepsilon_\mathrm{x}}{\varepsilon_\mathrm{y}} </math>  
where
:<math>\nu \, </math> என்பது பாய்சான் விகிதம் ஆகும்,
:<math>\varepsilon_\mathrm{trans}</math> என்பது விசை செலுத்தும் திசைக்குச் செங்குத்தான திசையில் உள்ள தகைவு (நீட்சி விசை என்றால் கழித்தல் குறி சுட்டும் எதிர்ம அளவு, அழுத்து விசை என்றால் கூட்டல் குறி சுட்டும் நேர்ம அளவு என்று கொள்ளுதல் முறை)
:<math>\varepsilon_\mathrm{axial}</math> என்பது விசை அச்சு திசையில் ஏற்படும் தகைவு (விசை அச்சு திசையில் நீட்சி என்றால் கூட்டல் (நேர்ம அளவு), விசை அச்சு திசையில் அழுத்தம் என்றால் கழித்தல் குறி (எதிர்ம அளவு).
# பாய்சான் விகிதம்

## கன அளவு மாற்றம்

ஒரு பொருளை ஒரு திசையில் விசை கொண்டு நீட்டினால், அதில் ஏற்படும் கன அளவின் தன்மாற்ற விகிதமாகிய *ΔV*/*V* என்பதை கீழ்க்காணுமாறு கணக்கிடலாம் :  
:<math>\frac {\Delta V} {V} = (1-2\nu)\frac {\Delta L} {L}</math>  
மேலுள்ளதில்
:<math> V </math> என்பது பொருளின் கன அளவு
:<math> \Delta V </math> என்பது பொருளில் ஏற்படும் கன அளவு மாற்றம்
:<math> L </math> பொருள் நீட்சி அடையும் முன் உள்ள நீளம்
:<math> \Delta L </math> என்பது நீளத்தில் ஏற்படும் மாற்றம்.: <math> \Delta L = </math>L<sub>புதியது</sub> - L<sub>பழையது</sub>
# அலேட்ச் பனியாறு

**அலேட்ச் பனியாறு** (*Aletsch Glacier*) ஆல்ப்ஸ் மலைத்தொடரில் உள்ள பனியாறுகளில் மிகப்பெரியதாகும்.
# அலேட்ச் பனியாறு

#### அமைவிடம்

இதன் நீளம் 23 கிலோமீட்டர் (75,463 அடி) மற்றும் இதன் பரப்பளவு 120 சதுர கிலோமீட்டர் (ஏறக்குறைய 45 சதுர மைல்கள்). இது தெற்கு சுவிட்சர்லாந்தில் உள்ள ஆல்ப்ஸ் மலைத்தொடரில் அமைந்துள்ளது. யுங்பஃரௌ (Jungfrau) பகுதியில் சுமார் 4000 மீட்டர் (13,124 அடி) கடல் மட்டத்திற்கு மேல் இதன் பணிப்பிடிப்பு நிலை மேலும் மசா ஆழ்பள்ளத்தாக்கில் (Massa Gorge) சுமார் 2,500 மீட்டர் (8,202 அடி) பள்ளத்தில் பனியாற்று குகை அமைந்துள்ளது.  
இந்த பனியாறு யுங்பஃரௌ மலைச்சிகரத்தின் தெற்கு பகுதியை சுற்றியுள்ள இடத்திலிருந்து கீழிறங்கி இரோன் ஆற்று பள்ளத்தாக்கின் மேற்பகுதியை அடைகிறது. இதன் மேற்கில் அலேட்ச்ஹார்ன (4,195 மீட்டர்/13,763 அடி) சிகரமும், கிழக்கில் மார்யலென்சீ பனியாற்று ஏரியும் (2,350 மீட்டர்/7,711 அடி) உள்ளது. இரோன் ஆறு ஆல்ப்ஸ் மலைத்தொடரின் தெற்கு பகுதியில் கிழக்கு-மேற்கு திசையில் பாய்கிறது.
# அலேட்ச் பனியாறு

#### தோற்றமைப்பு

அலேட்ச் பனியாறு மூன்று பெரிய அடைபனி கிளைகளை கொண்டுள்ளத்து. இம்மூன்று அடைபனி கிளைகளும் யுங்பஃரௌ பகுதியை சுற்றி பரவியுள்ளது அவை: அலேட்ச் அடைபனி, யுங்பஃரொ அடைபனி, யெவிக்ஷ்னிபஃலட் அடைபனி. இந்த அடைபனி கிளைகளும் அதை சுற்றியுள்ள பகுதிகளும் தொடர் பனி சேகரிப்பு பிரதேசமாகும். என்னென்றால் இவ்விடத்தில் இருந்துதான் பனியாற்றிக்கு வற்றாமல் பணியை ஊட்டிக்கொண்டிருக்கிறது.  
அலேட்ச் பானியாற்றின் கிளைகள் காங்கோர்டியாபிளாட்ஸ் (Konkordiaplatz) அல்லது காங்கோர்டியா (concordia) என்றழைக்கப்படும் இடத்தை வந்தடைகிறது. இவ்விடத்திலிருந்து அலேட்ச் பனியாறு தனது 23 கிலோமீட்டர் பயணத்தை துவங்குகிறது.
# இண்டர்நெட் எக்சுபுளோரர்

முன்னர் **மைக்ரோசாப்ட் இண்டர்நெட் எக்சுபுளோரர்** என்று அறியப்பட்ட **விண்டோஸ் இண்டர்நெட் எக்சுபுளோரர்** மைக்ரோசாப்டினால் விருத்திசெய்யப்பட்ட வரைகலை உலாவியாகும். இது 1995 இல் இருந்து இயங்குதளத்தின் ஓர் அங்கமாக வெளிவந்தது. 1999 ஆம் ஆண்டில் இருந்து மிக அதிகமாகப் பாவிக்கப்பட்ட ஓர் உலாவியாகியது. 2002-2003 ஆம் ஆண்டளவில் உலாவியின் பங்கில் 95% இண்டநெட் எக்ஸ்புளோளர் 5 மற்றும் இண்டர்நெட் எக்ஸ்புளோரர் 6ஆவது பதிப்புக்கள் மூலம் இது வைத்திருந்தபோதும் இதன் பாவனையாள பங்கானது படிப்படியாகக் குறையத் தொடங்கியது.
# இண்டர்நெட் எக்சுபுளோரர்

## வரலாறு

இண்டநெட் எக்ஸ்புளோரர் 1994 ஆம் ஆண்டு கோடை காலத்தில் தாமஸ் றியடொன் (Thomas Reardon) ஆரம்பிக்கப்பட்டுப் பின்னர் பெஞ்சமின் ஸ்லிவ்காவினால் ஸ்பைகிளால் மூலநிரலில் இருந்து முன்னெடுக்கப்பட்டது. 1994 ஆம் ஆண்டு மைக்ரோசாப்ட் ஸ்பைகிளாஸ் மொசாக்கிடம் காலாண்டுக் கட்டணத்துடன் விண்டோஸ் அல்லாத மென்பொருட்களின் வருமானத்தின் ஒருபகுதியையும் ஸ்பைகிளாஸ் மொசாக்கிடம் வழங்கியது. ஸ்பைகிளாஸ் மொசாக் அமெரிக்காவின் சூப்பர் கணினிகளுக்கான தேசிய நிலையத்தின் (NCSA) மொசாக் உலாவியுடன் பெயரளவில் ஒற்றுமை இருந்தாலும் அருமையாகவே ஸ்பைகிளாஸ் மொசாக் சூப்பர் கணினிகளுக்கான தேசிய நிலையத்தின் மொசாக் உலாவியின் மூலநிரலைப் பாவித்தது.
# இண்டர்நெட் எக்சுபுளோரர்

## வரலாறு

### 1ஆவது பதிப்பு

இண்டர்நெட் எக்ஸ்புளோரரின் முதலாவது பதிப்பு ஆகஸ்ட் 1995 இல் வெளிவந்தது. இது ஸ்பைகிளாஸ் மொசாக் உலாவியை மீள் உருவாக்குவதன் மூலம் உருவாக்கப்பட்டது. இது விண்டோஸ் 95 பிளஸ் பதிப்புடன் மற்றும் கணினி உற்பத்தியாளர்களுக்கான விண்டோஸ் 95 உடனும் சேர்த்து வெளிவந்தது. ஆரம்பத்தில் ஏறத்தாழ அரை டசின் நிரலாக்கர்களுடனேயே இண்டநெட் எக்ஸ்புளோளர் பயணத்தை ஆரம்பித்தது. விண்டோஸ் எண்டி இயங்குதளங்களுக்கான இண்டநெட் எக்ஸ்புளோளர் 1.5 பல மாதங்களுக்குப் பின்னர் வெளிவந்தது. இது இயங்குதளத்தில் உள்ளிணைக்கப்பட்டதால் ஸ்பைகிளாஸ் நிறுவனத்தாருக்குப் பணம் ஏதும் கொடுக்கவேண்டிய அவசியம் ஏற்படவில்லை. இதனால் ஸ்பைகிளாசுடன் பிணக்குகள் ஏற்பட்டது. நீதிமன்றம் வரை சென்ற இந்தப் பிரச்சினை பல மில்லியன் அமெரிக்க டாலர்களை ஸ்பைகிளாசுக்கு மைக்ரோசாப்ட் வழங்கியதன் மூலம் முடிவுக்கு வந்தது.
# இண்டர்நெட் எக்சுபுளோரர்

## வரலாறு

### 2ஆவது பதிப்பு

விண்டோஸ் 3.5, விண்டோஸ் எண்டி 4, விண்டோஸ் 95 இயங்குதளங்களை ஆதரிக்கும் முகமாக இண்டநெட் எக்ஸ்புளோளரின் இரண்டாவது பதிப்பு (அக்டோபர் 1995 இல் வெளிவந்த வெள்ளோடப் பதிப்பின் பின்னர்) நவம்பர் 1995 இல் வெளிவந்தது. இதில் பாதுக்காப்பான முறையில் இணையத்தை அணுகும் செக்கியூட் சாக்கெட் லேயர் (SSL), குக்கீஸ், மெய்நிகர் மாதிரி உருவாக்க மொழி (VRML), RSA, இணையக் குழுக்கள் ஆகிய வசதிகள் உள்ளிணைக்கப்பட்டன. இதுவே விண்டோஸ் 3.1 ஆப்பிள் மாக்கிண்டோஷ் சிஸ்டம் 7 இற்கும் வெளிவந்த முதலாவது உலாவியாகும். ஆப்பிள் பவர்பிசி கணினிகளுக்கானது ஜனவரி 1996 இலும் 68k இற்கானது ஏப்ரலிலும் வெளிவந்தது. ஆப்பிள் கணினிகளூக்கான 2.1 பதிப்பு ஆகஸ்ட் 1996 இல் வெளிவந்தது. எனினும் இதே காலப்பகுதியில் விண்டோஸ் பதிப்பானது 3 ஐ அடைந்திருந்தது.
# இண்டர்நெட் எக்சுபுளோரர்

## வரலாறு

### 3ஆவது பதிப்பு

இண்டநெட் எக்ஸ்புளோளரின் 3ஆவது பதிப்பு 13 ஆகஸ்ட் 1996 இல் வெளிவந்தது. இது இதன் முன்னோடிகளைவிட மிகவும் பிரபலம் அடைந்தது. இது ஸ்பைகிளாசின் மூலநிரல் இன்றி விருத்தி செய்யப்பட்டதெனினும் ஆவணத்தில் ஸ்பைகிளாஸ் ஐ மதிப்பளிக்கும் வகையில் வெளியிடப்பட்டிருந்தது. இதுவே முதன் முதலாக காஸ்கேடிங் ஸ்டைல் ஷீ்டடை (CSS) ஐ பகுதியளவில் ஆவது முதலில் ஆதரித்த உலாவியாகும். இது ஆக்டிவ் எக்ஸ் ஜாவா ஆப்லெட்ஸ் உடன்சேர்ந்த பல்லூடகம் (இன்லைன் மல்டிமீடியா) ஆகிய வசதிகளை உள்ளடக்கியிருந்தது. இதில் அவுட்லுக் எக்பிரஸ் இன் முன்னோடியான இண்டநெட் மெயில் அண்ட் நியூஸ் அத்துடன் நெட்மீட்டிங் முன்னோடிப் பதிப்பான விண்டோஸ் அட்ரஸ் புக் போன்ற மென்பொருட்கள் உள்ளடக்கப்பட்டிருந்தன. இது விண்டோஸ் 95 இன் 2 ஆவது பதிப்புடன் உள்ளிணைக்கப்பட்டிருந்தது. இது வெளிவந்து சில மாதங்களுக்குள்ளாகவே ஆய்வாளர்களாலும் ஹக்கர்களாலும் (Hackers) பாதுகாப்புக் குறைபாடுகள் கண்டறியப்பட்டன. இதுவே முதன் முதலா நீல நிறத்திலான e இலச்சினையைக் கொண்டிருந்தது. இண்டநெட் எக்ஸ்புளோளர் விருத்திக் குழுவானது ஏறத்தாழ 100 நிரலாக்கர்களைக் கொண்டிருந்தது.
# இண்டர்நெட் எக்சுபுளோரர்

## வரலாறு

### 4ஆவது பதிப்பு

இண்டநெட் எக்ஸ்புளோளர் இன் 4ஆவது பதிப்பானது செப்டம்பர் 1997 இல் வெளிவந்தது. இது இயங்குதளத்திற்கும் உலாவியிற்குமான இடைவெளியை உறவை ஆழமாக்கும் வண்ணம் வெளிவந்தது. இந்தப் பதிப்பை விண்டோஸ் 95 அல்லது விண்டோஸ் எண்டி இயங்குதளத்தில் நிறுவும் பொழுது விண்டோஸ் டெக்ஸ்டாப் அப்டேட் என்பதைத் தேர்வுசெய்தால் பாரம்பரிய விண்டோஸ் எக்ஸ்புளோளர் ஆனது இணைய உலாவி போன்றே தோற்றமளிக்கும் ஓர் இடைமுகத்தை வழங்கியது அத்துடன் விண்டோஸ் டெக்ஸ்டாப்புடன் இணைய இடைமுகத்துடன் ஆக்டிவ் டெக்ஸ்டாப் ஆக மாறியது. விண்டோஸ் இயங்குதளத்துடன் ஒருங்கிணைத்தமையானது பல்வேறு விமர்சனங்களைச் சந்தித்தது. இண்டநெட் எக்ஸ்புளோளர் இன் 4ஆவது பதிப்பானது குழுக்கொள்கைகள் எனப்பொருள்படும் குறூப் பாலிசிகளுக்கு ஆதரவினை வழங்கியது. இதன் மூலம் உலாவியின் பல்வேறு தேர்வுகளை விருப்படி அமைக்கவும் சில தேர்வுகளை கட்டுப்படுத்தவும் உதவியது. மைக்ரோசாப்ட் சாட் என்கின்ற அரட்டை மென்பொருளுடன் மேம்படுத்தப்பட்ட நெட்மீட்டிங் மென்பொருளும் இணைக்கப்பட்டிருந்தது. இது விண்டோஸ் 98 பதிப்புடன் உள்ளடக்கப்பட்டிருந்தது.  
இதன் 4.5 ஆவது பதிப்பானது ஆப்பிள் 68k கணினிகளின் ஆதரவை விலக்கினாலும் இலகுவான 128 பிட் என்கிறிப்ஷன் (Encryption) வசதிகளை வழங்கியது. இது முன்னைய பதிப்புக்களை விடத் உறுதியானதாக வெளிவந்தது.
# இண்டர்நெட் எக்சுபுளோரர்

## வரலாறு

### 5ஆவது பதிப்பு

இண்டநெட் எக்ஸ்புளோளரின் 5ஆவது பதிப்பானது 18 மார்ச் 1999 இல் வெளிவந்தது. இந்தப் பதிப்பானது விண்டோஸ் 98 இன் இரண்டாவது பதிப்பு மற்றும் ஆபிஸ் 2000 பதிப்புக்களுடன் உள்ளிணைக்கப்பட்டிருந்தது. இது இருவழிச் சொற்கள், எக்ஸ் எம் எல், எக்ஸ் எஸ் எல் டி மற்றும் இணையப்பக்கங்களை ஒருங்கிணைந்த இணையப்பக்கங்களாகச் சேமிக்கும் (MHTML) வழிமுறைகளையும் அறிமுகப்படுத்தியது. இது அவுட்லுக் எக்ஸ்பிரஸ் இன் 5ஆவது பதிப்பையும் உள்ளடக்கியிருந்தது. இதுவே முதன்முதலாக XMLHttpRequest ஐ அறிமுகம் செய்து ஏஜாக்ஸ் இடைமுகத்தை பிறப்பித்தது. 16பிட் பதிப்புக்களில் இதுவே கடைசிப் பதிப்பும் ஆகும். பிழைதிருத்தப்பட்ட பதிப்பான இண்டநெட் எக்ஸ்புளோளர் 5.01 டிசம்பர் 1999 இல் வெளிவந்தது. விண்டோஸ் 2000 இந்தப் பதிப்பையே உள்ளடக்கியிருந்தது. ஜூலை 2000 இல் வெளிவந்த பதிப்பானது மேம்படுத்தப்பட்ட அச்சு மேலோட்ட வசதிகளுடன் CSS, எச்டிஎம்எல் நியமங்களை ஆதரித்தது.  
பொதுவாக இண்டநெட் எக்ஸ்புளோரர் ஆரம்பிக்கும் பொழுது வீட்டுப் பக்கத்தை (home page) காட்டும் இதைத் தவிர்க்க கட்டளை ஊடாக start -> Run -> iexplore -home என்றவாறு ஆரம்பிக்கலாம்.  
இண்டநெட் எக்ஸ்புளோளர் 4 பாதுக்காப்பு வலயங்களாக வலையமைப்பைப் பிரித்து நிர்வாகிக்கும்.
- அகக்கணினி வலையமைப்பு (Local Intranet)
- நம்பிக்கைக்கு உரிய தளங்கள் (trusted zones)
- கட்டுப்படுத்தப்பட்ட தளங்கள் (Restricted Zones)
- இணையம் (Internet) மேலேயுள்ள மூன்று வலையத்திலும் வராதவை எல்லாம் இணையம் என்றே கருதப்படும்.
# புகையிலை

**புகையிலை** ஒரு வேளாண்மை உற்பத்திப் பொருள். இதனைப் புகைத்தலுக்கு அல்லது புகையிலை பிடித்தலுக்குப் பயன்படுத்துவதனால் இது புகையிலை என்னும் காரணப்பெயரைப் பெற்றது. இதனைப் புகைத்துப் பழக்கப்பட்டவர்கள் அப் பழக்கத்துக்கே அடிமையாகி விடுவர். புகையிலை, *நிக்கொட்டீனா* என்னும் பேரினத்தைச் சேர்ந்த தாவரத்தின் இலைகளிலிருந்து செய்யப்படுகின்றது. மிகப் பழங்காலம் தொட்டே இது அமெரிக்காக் கண்டத்தில் பயன்பட்டு வந்துள்ளது. ஐரோப்பியர்கள் அமெரிக்காவுக்கு வந்ததிலிருந்து இது ஒரு வணிகப் பண்டம் ஆனதுடன், பொழுதுபோக்குத் தேவைகளுக்கான ஒரு பொருளாகவும் பிரபலமானது. இதனால் இது, ஐக்கிய அமெரிக்காவின் தென்பகுதியின் பொருளாதார வளர்ச்சிக்கு உதவியது. இப்பகுதிகளில் பருத்தி அறிமுகப்படுத்தப்படும் வரை பணப்பயிராக இதன் முதன்மைத்துவம் நீடித்தது.  
சொலனேசி குடும்பத்தைச் சேர்ந்த இது *நிக்கொட்டீனா* எனும் பேரினத்துள் அடங்கும் பல புகையிலை இனங்களும் இதில் உண்டு. இப்பேரினத்தின் பெயர் போர்த்துக்கல் நாட்டுக்கான பிரான்ஸ் தூதுவரான ஜீன் நிக்கொட் டீ வில்லமெயின் என்பவரைக் கௌரவிப்பதற்காக இடப்பட்டது. இவர் 1560 ஆம் ஆண்டில் கத்தரீன் டி மெடிசியின் அரண்மனைக்கு ஒரு மருந்துப் பொருளாக அனுப்பி வைத்திருந்தார்.  
இதனைப் பயன்படுத்தும் முறையையும், அளவையும் பொறுத்து மனித உடலில் இது ஏற்படுத்தும் தாக்கம் குறிப்பிடத்தக்கதாக உள்ளது. இதனைப் பயன்படுத்துவதனால் ஏற்படக்கூடிய முக்கியமான உடல்நலக் கேடு குருதிச் சுற்றோட்டத்தொகுதியில் ஏற்படக்கூடிய நோய்கள் ஆகும். புகைத்தல் காலப்போக்கில், வாய், தொண்டை, நுரையீரல் ஆகிய பகுதிகளில் பெருமளவு புற்று நோயைத் தூண்டும் பொருட்களைப் படியச் செய்கிறது.  
2008ஆம் ஆண்டு உலக சுகாதார அமைப்பு புகையிலை இறப்பின் எளிய வழியாகச் சாடியது.
# புகையிலை

## சொற்பிறப்பியல்

இலைகள் புகைத்தலுக்குப் பயன்படுவதால் இது புகையிலை எனக் காரணப்பெயர் பெறுகிறது.  
மேலும் இதனை நுகர உலர வைத்து பொடியாக்கிய புகையிலையை நன்கு துகள்களாக்கி இலையினுள் வைத்து சுருட்டுவதால் புகையிலைச் சுருட்டு எனவும் தமிழில் வழங்கப்படுகிறது.  
ஆங்கிலத்தில் வழங்கப்பெறும் டொபாக்கோ(tobacco) எனப்படுவது டொபாகோ(tobaco) ஸ்பானிய மற்றும் போர்ச்சுக்கல் மொழியிலிருந்து பெறப்பட்டது ஆகும். 9ஆம் நூற்றாண்டுகளில் அரபு மொழியிலிருந்து அறியப்பட்ட *டுபாக்* (طُباق ṭubāq) என்பது பலவகையான மருத்துவ மூலிகைகளைக் குறிப்பதாகும். இதிலிருந்தே பின்னர் 1410ஆம் ஆண்டு ஸ்பானிய, போர்ச்சுகீசிய, இலத்தீன் மொழிகளில் பயன்படுத்தப்பட்ட குறிப்புகள் உள்ளன.
# புகையிலை

## வரலாறு

புகையிலை வரலாற்றின் படி தென்னமெரிக்க மக்களால் கண்டறியப்பட்டு அமெரிக்காவிற்கும், ஸ்பானியர்கள் மூலம் ஐரோப்பாவிற்கும், பிறகு மற்ற நாடுகளுக்கும் பரவியதாக அறியப்படுகிறது.
# புகையிலை

## வரலாறு

### பாரம்பரிய பயன்பாடு

- கி.மு 1400-1000 ஆண்டுகளில் புகையிலை அமெரிக்காவில் பயன்படுத்தப்பட்டுள்ளது, மேலும் மெக்சிகோ நாட்டில் சாகுபடி செய்யப்பட்டதாகவும் அறியப்படுகிறது.
- பூர்வ அமெரிக்க குடிகள் இவற்றை சாகுபடி செய்தும், பயன்படுத்தியும் வந்துள்ளனர்.
- வடகிழக்கு அமெரிக்கர்கள் தங்களின் கைப்பைகளில் பயன்படுத்தும் வணிகப்பொருளாகவும், சமுதாய சடங்குப்பொருளாகவும் வணிக ஒப்பந்தத்திற்கும் பயன்படுத்தினர்.
- சில சமயங்களில் மக்களின் நம்பிக்கைப்படி தங்கள் கடவுளின் பரிசாகவும், சமய வழிபாட்டில் பிரார்த்தனைப் பொருளாகவும் பயன்படுத்தினர்.
# புகையிலை

## வரலாறு

### பிரபலம்

ஐரோப்பியர்களின் வருகையால் அமெரிக்காவிலிருந்து புகையிலையின் பயன்பாடு வணிக ரீதியாக ஐரோப்பிய நாடுகளில் பரவ ஆரம்பித்தது.
- 1559 ஆம் ஆண்டு ஸ்பானிய அரசர் ஃபிலிப் (II)ன் ஆணைக்கிணங்க ஹெமாண்டெஸ் டி பான்கலோவால் மேற்கத்திய நாடுகளுக்கு விதைகள் கொண்டுவரப்பட்டு பரப்பப்பட்டன.
- 1700களில் ஐரோப்பிய நாடுகளுக்கும் அதன் காலணிய நாடுகளுக்கும் புகைக்கவும், மெல்லவும், மூக்குப்பொடியாகவும் மிகப்பெரிய ஆலைப்பொருளாக பரவின.
- 18ஆம் நூற்றாண்டில் கியூபா நாட்டிலும், கரீபியன் தீவுகளிலும் முக்கிய பணப்பயிராகத் திகழ்ந்தது. கியூபாவின் சிகரட்டுகள் உலகப்பிரசித்தி பெற்றவை.
- 19ஆம் நூற்றாண்டில் ஜேம்ஸ் பான்சோக் என்பவரால் கண்டறியப்பட்ட சாதனம் புகையிலை சிகரட்டுகள் உற்பத்தியை விரைவுபடுத்தி எளிமையாக்கியது. இது புகையிலை வணிகத்தின் வளர்ச்சிக்கு உதவியது. 20ஆம் நூற்றாண்டின் இறுதியில் புகையிலையின் தீங்கு, உடல்நலக்கேடு பற்றிய விழிப்புணர்வு பெறும் வரையிலும் புகையிலை உற்பத்தி மிகவும் வளர்ச்சியடைந்து கொண்டே இருந்தது.
- 17ஆம் நூற்றாண்டுகளில் இந்தியாவிற்கு அறிமுகப்படுத்தப்பட்டது.
# புகையிலை

## வரலாறு

### தற்கால பயன்பாடு

- 20ஆம் நூற்றாண்டின் மத்தியில் பல்வேறு அறிவியற் கண்டுபிடிப்புகளினாலும், புகையிலையின் தாக்கம் பற்றிய அறிவாலும், புகையிலையின் கட்டுப்படு முக்கியத்துவம் பெறத்தொடங்கியது.
- புகையிலையால் புற்று நோய், சுவாசக் கோளாறு, மற்றும் இரத்த சுழற்சி மண்டல பாதிப்புகள் போன்றவை ஆராய்ந்தறியப்பட்டன.
- ஐக்கிய அமெரிக்காவில் கொணரப்பட்ட புகையிலை ஒப்பந்தங்களால் புகையிலைப் பொருட்கள் பற்றிய விளம்பரங்கள், சந்தைப்படுத்தல், முதலியவற்றிற்கு வருடாந்திர ஒப்பந்தத் தொகை பெறப்பட்டது.
- 2003 ஆம் ஆண்டு உலக சுகாதார நிறுவனத்தின் புகையிலை பற்றிய தீங்கு, கட்டுபடுத்துவதன் முக்கியத்துவம், விழிப்புணர்வு பிரச்சாரங்கள் போன்றவற்றிற்கான பரிந்துரைகளில் 168 நாடுகள் கையெழுத்திட்டன.
# புகையிலை

## தாவர-உயிரியல்

புகையிலை ஆண்டுக்கொருமுறை சாகுபடி செய்யப்படும் பூண்டுத்தாவரம் பணப்பயிர் ஆகும். சொலனேசி குடும்பத்தைச் சேர்ந்த *நிக்கோடியானா* பேரினத்தைக் கொண்ட இப்புகையிலையில் பல சிற்றினங்கள் உள்ளன.
# புகையிலை

## தாவர-உயிரியல்

### உயிர்-வேதிப்பொருள்-நிகோடின்

- நிகோட்டினாத் தாவரத்தின் ஆல்கலாய்டுகள் போதையை ஏற்படுத்தி அடிமையாக்க வல்லன.
- மேலும் பூச்சிகளின் நரம்பு நச்சாகவும் செயல்படுகிறது.
- புகையிலையின் உலர்ந்த நிலையில் 0.6% முதல் 3.0% நிக்கோடின் உள்ளது.
- நிக்கோடின் அசிட்டைல் கொலைன் ரிசப்டார்களில்(nAChRs), அதன் இரு துணை மூலக்கூறுகளைத் (nAChRα9 and nAChRα10) தவிர நிகோட்டின் புகுவாய்களில் (ரிசப்டார்களில்) முதன்மை இயக்கியாக (அகோனிஸ்ட்) செயல்படுகிறது. இவைகளே மூளையுடன் தொடர்பு கொண்டு புகையிலை அடிமைத்தனத்திற்கு காரணமாகின்றன.
- புகையிலையை நுகர்ந்தவுடன் அது நிக்கோட்டின் மூலக்கூறாக இரத்த ஓட்டத்தில் கலந்து 10-20 நொடிகளில் மூளையை அடைகிறது. இப்போதை சில நொடிகளே மதிமயக்கச் செய்து அதனை நுகரத் தூண்டுகிறது.
# புகையிலை

## தாவர-உயிரியல்

### வேளாண் உற்பத்தி

- ஏனைய பயிர்கள் உற்பத்தியைப்போன்றே புகையிலையும் விதைகளின் மூலம் வேளாண் சாகுபடி செய்யப்படுகிறது.பணப்பயிரான புகையிலை விதைகள் நன்கு உலர்ந்த மண்ணில் மேற்பரப்பில் தூவப்படுகின்றன. சூரிய ஒளி, நீர், போன்ற புறக்காரணிகளால் அவை முளைத்து மேலெழுகின்றன.
- புகையிலை
- ஜெனிவாவில் விதைப்படுக்கையானது மரத்தூளினாலோ, குதிரை சாணத்தாலோ ஆன உரப்படுக்கையில் விதைக்கப்படுகின்றன.
- சில தெள்ளுப்பூச்சிகள் (*எபிட்ரிக்ஸ் குகுமிரிஸ்*, *எ.ப்யூபசென்ஸ்*) புகையிலையில் நோயினை உண்டாக்குகின்றன. 1876ஆம் ஆண்டு 50% புகையிலைச் சாகுபடி பாதிப்பிற்கு காரணமாகின. பின்னர் 1890களில் கடைபிடிக்கப்பட்ட தீங்குயிரித் தடுப்பு முறைகளால் இழப்பு கட்டுப்படுத்தப்பட்டது.
# புகையிலை

## தாவர-உயிரியல்

### சாகுபடி & புகையிலை பதனிடல்

நன்கு விளைந்த புகையிலைகள் அறுவடை செய்யப்பட்டு, அல்லது கிள்ளப்பட்டு பதனிடல் (அ) புகையிலைப் பதனீடு செய்யப்படுகிறது. இதனால் புகையிலையிலுள்ள ஈரத்தன்மை, பச்சையம் முதலியன முழுமையாக / பகுதியளவு நீக்கப்பட்டு சுவையும், நறுமணமுமூட்டப் படுகிறது.
# புகையிலை

## தாவர-உயிரியல்

### சாகுபடி & புகையிலை பதனிடல்

#### பதனிடல் முறைகள்

- காற்றில் பதனிடல்
- தீயில் பதனிடல்
- சூரிய ஒளியில் பதனிடல்
- நிழலில் பதனிடல்
- வெப்பத்தில் பதனிடல்
- பதனிட்டு பதனிடல்
# புகையிலை

## தாவர-உயிரியல்

### வகைகள்

புகையிலையின் வகைகளாவன,
- **நறுமணப் புகையிலை**
- சிறிய நெருப்பினால் தீட்டி புகையூட்டி உணர்த்தப்பட்டு, நறுமணமும், சுவையுமிக்க புகையிலைகள் புகையிலை நுகர்வுக்குழாய்களில் நுகர பயன்படுத்தப்படுகின்றன.
- இவைப் பெரும்பாலும் ஐக்கிய அமெரிக்காவின் வெர்ஜீனியாவிலுள்ள டென்னஸ், மேற்கு கென்டகியில் விளைவிக்கப்படுகின்றன.
- தீயில் உணர்த்தப்பட்ட இப்புகையிலைகள் கென்டகி, டென்னஸ் பகுதிகளில் மெல்லும் புகையிலையாகவும், சிகரட்டுகளிலும் பயன்படுத்தப்படுகின்றன.
- **லடாக்கியா புகையிலை**
- சிரியா நாட்டின் துறைமுக நகரமான லடாக்கியாவில் மிகவும் பிரபலமான புகையிலை, லடாக்கியா புகையிலை ஆகும். இது தற்போது முக்கியமாக சிப்ரஸ் தீவுகளில் உற்பத்தி செய்யப்படுகிறது. இலைகள் அறுவடை செய்யப்பட்ட பின்னர் சூரிய ஒளியில் உலர்விக்கப்பட்டு பின்னர் களஞ்சியத்தில் நிரப்பப்பட்டு பின்னர் புகை மூலம் பதனீடு (அ) உணர்த்தல் செய்யப்படுகிறது.
- **பொலிவிலைப் புகையிலை**
- அமெரிக்க குடியுரிமைப் போர்கள் நடக்கும் வரை தீயில் வாட்டப்பட்ட கரும்புகையிலைகளே அதிகம் பயன்படுத்தப்பட்டு வந்தன. 1812ஆம் ஆண்டிற்குப் பிறகு, மென்மையான, மிருதுவான, அதிக சுவையும், மணமும் கொண்ட புகையிலை உற்பத்தி மற்றும் தேர்வை இன்றியமையாததாக இருந்தது.
- அமெரிக்க விவசாயிகளின் பல்வேறு ஆராய்ச்சிகளினால் பல்வேறு உணர்த்தல் முறைகள் 1839ஆம் ஆண்டு வரையிலும் முயற்சி செய்யப்பட்டன.
- 1839ஆம் ஆண்டு வடக்கு கரோலினாவைச் சேர்ந்த மாலுமி அபிசா ஸ்லேடின் பணியாளரான ஸ்டீபன் பொலிவிலைப் புகையிலையை ஏதேச்சையாக கண்டறிந்தார். தீயிலுணர்த்த நிலக்கரியைப் பயன்படுத்தினார். இதனால் வெளிறிய மஞ்சள் (அ) தங்க நிறத்தில் புகையிலைகள் உலர்ந்து பெறப்பட்டன.
- கொரோஜோ
- க்ரியொலோ
- தோகா
- ஈக்குவடோரியன் சுமத்ரா
- ஹபானோ
- ஹபானோ 2000
- மதுரோ
- கிழக்கத்திய புகையிலை
- பெரிக்
- வகை 22
- ஒய் 1 (Y1)
- நிழல் புகையிலை
- தோக் லாவ்
# புகையிலை

## பொருளாதாரம்

### உலகளாவிய உற்பத்தி

#### முக்கிய தயாரிப்பாளர்கள்

| நாடுகள் | உற்பத்தி (டன்)கள் | <small>குறிப்புகள்</small> |
| --- | --- | --- |
| align=213400 |  |  |
| align=862,396 |  |  |
| align=720,725 |  |  |
| align=397,535 |  |  |
| align=196,300 |  |  |
| align=129,878 |  |  |
| align=126,348 |  |  |
| align=119,434 |  |  |
| align=112,049 |  |  |
| align=97,075 |  |  |
| **உலகம்** | '5,755,140''' | **A** |
| No note = official figure, F = FAO Estimate, A = Aggregate (may include official, semiofficial or estimates). | } |  |
ஆண்டொன்றிற்கு , சுமார் 6.7 மில்லியன் டன்கள் புகையிலை உலகம் முழுதும் உற்பத்தி செய்யப்படுகின்றன. இதில் சீனா (39.6%), இந்தியா (8.3%), பிரேசில் (7.0%) ஐக்கிய அமெரிக்கா (4.6%). விழுக்காட்டில் முக்கிய புகையிலை உற்பத்தி நாடுகளாக உள்ளன.
##### சீனா
- உலகின் முதல்நிலை புகையிலை உற்பத்தியாளர்களாக சீனா விளங்குகிறது. சுமார் 2.1 மில்லியன் ஹெக்டேர் நிலப்பரப்பில் 20 மில்லியன் ஊரக, கிராம சீனமக்கள் இதனை உற்பத்தி செய்கின்றனர்.
- புகையிலை உற்பத்தியில் முன்னிலை வகித்தாலும் பருத்தி, கரும்பு போன்ற இலாபம் தரும் பணப்பயிராக இவை திகழ்வதில்லை. ஏனெனில் சீன அரசு புகையிலைக்கு வரிகளும், கட்டுப்பாடுகளும், சந்தை விலைநிர்ணயமும் செய்கின்றது.
- 1982ல் அமைக்கப்பட்ட சீன புகையிலைக்கட்டுப்பாடு முன்னுரிமை மேலாண் கழகம் (STMA), சீனாவின் எல்லைப்பகுதியின் புகையிலை உற்பத்தி, சந்தைப்படுத்தல், ஏற்றுமதி, இறக்குமதி, மற்றும் 12% மொத்த தேசிய வருவாய் வளர்ச்சி, போன்றவற்றைக் கண்காணிக்கின்றன.
- மேலும் புகையிலை உற்பத்தியைக் கட்டுப்படுத்த சீன அரசு நிறுவனங்கள், சில்லரை விற்பனையாளார்களிடம் வரி விதிக்கின்றது.  
##### இந்தியா
- ஆந்திர மாநிலத்திலுள்ள குண்டூரில் புகையிலை மையத் தலைமையகம் உள்ளது.
- இந்தியாவில் சுமார் 96,865 அங்கீகரிக்கப் பட்ட விவசாயிகள் இத்தொழிலை செய்து வருகின்றனர். மேலும் பலர் அனுமதியின்றி சாகுபடி செய்கின்றனர்.
- சுமார் 3120 புகையிலை உற்பத்தி மையங்கள் நாடு முழுவதும் இயங்குகின்றன. நாடு முழுதும் உள்ள வேளாண் நிலங்களில் சுமார் 0.25 விழுக்காடு நிலங்கள் புகையிலை வேளாண்மைக்கு பயன்படுத்தப்படுகிறது.  
##### பிரேசில்
பிரேசிலில் சுமார் 1,35,000 விவசாயக் குடும்பங்கள் அவர்களின் முக்கியப் பொருளாதாரத்தேவைக்காக புகையிலை சார்ந்த தொழில்களைச் செய்கின்றனர்.
# புகையிலை

## பொருளாதாரம்

### நுகர்வு

- சுருட்டு
- சிம்லி
- பீடி
- புகையிலை சீவல், துருவல்கள்
- சிகரெட்டுகள்
- ஹுக்கா
- குட்கா
- மூக்குப் பொடிகள்
- புகையிலைக் களிம்புகள்
- புகையிலை நீர்
- புகையிலைத் துண்டுகள்
- குட்கா
- பான் மசாலா
# புகையிலை

## பொருளாதாரம்

### உற்பத்தி சிக்கல்கள்

#### குழந்தைத் தொழிலாளர்கள்

புகையிலை சார்ந்த தொழில்களில் குழந்தைத் தொழிலாளர்கள் உலகில் சீனா, இந்தியா, அர்ஜெண்டினா, இந்தொனேசியா, மலாவி, பிரேசில், மற்றும் ஜிம்பாப்வே உள்ளிட்ட நாடுகளில் பயன்படுத்தப்படுகின்றனர்.
# புகையிலை

## பொருளாதாரம்

### புகையிலை மற்றும் புகைப்பதனால் ஏற்படும் விளைவுகள்

#### இறப்பு

- உலக அளவில் தவிர்க்கக் கூடிய மரணங்கள் நிகழ்வதற்கு புகையிலை ஒரு முன்னணிக் காரணியாக விளங்குகிறது.
- ஒரு சிகரட் புகைக்கப்படும் போது தோராயமாக ஒருவர் தன் ஆயுட்காலத்தின் 11 நிமிடங்களை இழக்கின்றார்.
- ஒவ்வொரு 6 நொடிப்பொழுதிலும் உலகில் ஒரு உயிரழப்பு புகையிலையால் ஏற்படுகிறது.
- புகைப்பழக்கம் உடையவர்கள் இயல்பான இறப்பு விகிதத்தைக் காட்டிலும் 60-80% அதிகம்.
- ஒருவருடத்திற்கு சுமார் 5 மில்லியன் மக்கள் புகையிலை சார்ந்த நோயால் மடிகின்றனர்.